Kanada — Vetnam munosabatlari

300px|thumb|Kanada va Vetnam davlatlarining xaritada joylashuvi. Yashil rangda Kanada, sariq rangda Vetnam koʻrsatilgan.Kanada — Vetnam munosabatlari Kanada va Vetnam Sotsialistik Respublikasi oʻrtasidagi ikki tomonlama munosabatlarga ishora qiladi. Ikkala davlat ham Osiyo-Tinch okeani iqtisodiy hamkorlik tashkiloti, Xalqaro Frankofoniya tashkiloti va Birlashgan Millatlar Tashkilotiga aʼzo.

 TarixI 
Kanada va Vetnam umumiy tarixga ega, chunki ikkala xalq ham fransuz mustamlaka imperiyasining bir qismi boʻlgan. Vetnam urushi paytida Kanada rasmiy ravishda neytral boʻlib qoldi, lekin vaqti-vaqti bilan oʻzaro yordam boʻlgan. Kanada Jeneva kelishuvlarining bajarilishini nazorat qiluvchi Xalqaro nazorat komissiyasining aʼzosi boʻlgan. Saygon qulaganidan keyin 1979-yildan 1980-yilgacha Kanada Vetnamdan 60 000 qochqinni qabul qilganCanadian Response to the „Boat People“ Refugee Crisis.

1973-yilda Kanada va Vetnam diplomatik munosabatlar oʻrnatdiCanada-Vietnam Relations. 1976-yil sentyabr oyida Vetnam Ottavada elchixonasini ochdi, ammo 1981-yilda elchixona yopildi. Vetnam 1990-yilda Ottavadagi elchixonasini qayta ochdiChronology Vietnam — Canada Relations 1973 — 2018. 1994-yilda Kanada Xanoyda rezident elchixonasini ochdi.

1994-yil noyabr oyida Kanada Bosh vaziri Jan Kretyen Vetnamga rasmiy tashrif bilan keldi, bu Kanada hukumatining birinchi tashrifi boʻldiChronology Vietnam — Canada Relations 1973 — 2018. 2005-yil iyun oyida Bosh vazir Phan Van Kxai Kanadaga tashrif buyurgan birinchi Vetnam davlat rahbari boʻldi. Dastlabki tashriflardan buyon ikki davlat rahbarlari va tashqi ishlar vazirlari oʻrtasida bir necha marta oliy darajadagi tashriflar boʻlib oʻtdi. Soʻnggi tashriflar orasida Kanada Bosh vaziri Jastin Trudeau 2017-yil noyabr oyida Xanoyda boʻlib oʻtadigan APEC 29-sammitida ishtirok etish uchun Vetnamga tashrif buyurgan. 2018-yil iyun oyida Bosh vazir Nguen Xuân Phuc La Malbaie shahrida boʻlib oʻtgan G7 44-sammitida ishtirok etish uchun Kanadaga tashrif buyurdi.

 Yuqori darajadagi tashriflar 

Kanadadan Vetnamga yuqori darajadagi tashriflar
 Bosh vazir Jan Kretyen (1994, 1997)
 Tashqi ishlar vaziri Andre Ouelle (1995)
 Tashqi ishlar vaziri Jon Manli (2001)
 Bosh vazir Stiven Xarper (2006)
 Tashqi ishlar vaziri Lorens Kannon (2010)
 General-gubernator Devid Jonston (2011)
 Tashqi ishlar vaziri Jon Berd (2013)
 Tashqi ishlar vaziri Stefan Dion (2016)
 Bosh vazir Justin Trudeau (2017)Vyetnamdan Kanadaga yuqori darajadagi tashriflar
 Bosh vazir oʻrinbosari Phan Van Khải (1994)
 Tashqi ishlar vaziri Nguyen Man Kam (1998)
 Bosh vazir Phan Văn Khải (2005)
 Bosh vazir oʻrinbosari Truong Vinh Trong (2007)
 Vitse-prezident Nguyễn Thị Doan (2008)
 Tashqi ishlar vaziri Phạm Gia Khiem (2009)
 Bosh vazir Nguyễn Tấn Dũng (2010)
 Tashqi ishlar vaziri Phạm Bình Minh (2014)
 Bosh vazir Nguyễn Xuân Phúc (2018)

 Ikki tomonlama shartnomalar 
Ikkala davlat ham bir qancha shartnomalarni imzolaganlar, masalan, Vetnam va Kvebek oʻrtasidagi iqtisodiy va texnologik hamkorlik toʻgʻrisidagi bitim (1992); Taraqqiyot boʻyicha hamkorlik toʻgʻrisidagi bitim (1994); Savdo toʻgʻrisidagi bitim (1995); Ikki tomonlama soliqqa tortishning va daromad soligʻini toʻlashdan boʻyin tovlashning oldini olish toʻgʻrisidagi bitim (1997); Xizmat koʻrsatish va infratuzilmani rivojlantirish boʻyicha oʻzaro kelishu memorandumi (2000); Yordam siyosati loyihasi boʻyicha oʻzaro kelishuv memorandumi (2001); Aviatsiya toʻgʻrisidagi shartnoma (2004-yil); va farzand asrab olish toʻgʻrisidagi bitim (2005)Chronology Vietnam — Canada Relations 1973 — 2018.

 Savdo aloqalari 
2018-yilda Kanada va Vetnam Tinch okeani boʻyidagi boshqa davlatlar bilan birga Trans-Tinch okeani hamkorligi boʻyicha keng qamrovli va progressiv bitimni imzoladilar. 2018-yilda davlatlar oʻrtasidagi ikki tomonlama savdo hajmi 6,4 milliard dollarni tashkil etdiCanada-Vietnam Relations. Vetnam 2015-yildan beri Kanadaning ASEAN mintaqasidagi eng yirik savdo sherigi hisoblanadi. Kanada tijorat manfaatlari uchun Vetnamdagi ustuvor yoʻnalishlar qishloq xoʻjaligi, taʼlim, axborot va kommunikatsiya texnologiyalari, infratuzilma va aerokosmik sohalardir.

 Doimiy diplomatik vakolatxonalar 
right|thumb| Ottavadagi Vetnam elchixonasi qarorgohi

 Kanadaning Xanoyda elchixonasi va Xoshiminda bosh konsulligi borEmbassy of Canada in Hanoi.
 Vetnamning Ottavada elchixonasi va Vankuverda bosh konsulligi borEmbassy of Vietnam in Ottawa.

 

Turkum:Kanadaning ikki tomonlama aloqalari
Turkum:Vetnamning ikki tomonlama aloqalari
Turkum:Kanadaning tashqi siyosati
Turkum:Xalqaro munosabatlar